भारत का इतिहास
आठवीं सदी में सिन्ध पर अरबों का अधिकार हो गया। यह इस्लाम का प्रवेश माना जाता है। बारहवीं सदी के अन्त तक दिल्ली की गद्दी पर तुर्क दासों का शासन आ गया जिन्होंने अगले कई सालों तक राज किया। दक्षिण में हिन्दू विजयनगर और गोलकुण्डा के राज्य थे। 1556 में विजय नगर का पतन हो गया। सन् 1526 में मध्य एशिया से निर्वासित राजकुमार बाबर ने काबुल में पनाह ली और भारत पर आक्रमण किया। उसने मुग़ल वंश की स्थापना की जो अगले 300 वर्षों तक चला। इसी समय दक्षिण-पूर्वी तट से पुर्तगाल का समुद्री व्यापार शुरु हो गया था। बाबर का पोता अकबर धार्मिक सहिष्णुता के लिए विख्यात हुआ। उसने हिन्दुओं पर से जज़िया कर हटा लिया। 1659 में औरंगज़ेब ने इसे फिर से लागू कर दिया। औरंगज़ेब ने कश्मीर में तथा अन्य स्थानों पर हिन्दुओं को बलात मुसलमान बनवाया। उसी समय केन्द्रीय और दक्षिण भारत में शिवाजी के नेतृत्व में मराठे शक्तिशाली हो रहे थे। औरंगज़ेब ने दक्षिण की ओर ध्यान लगाया तो उत्तर में सिखों का उदय हो गया। औरंगज़ेब के मरते ही (1707) मुगल साम्राज्य बिखर गया। अंग्रेज़ों ने डचों, पुर्तगालियों तथा फ्रांसिसियों को भगाकर भारत पर व्यापार का अधिकार सुनिश्चित किया और 1857 के एक विद्रोह को कुचलने के बाद सत्ता पर काबिज हो गए। भारत को आज़ादी 1947 में मिली जिसमें महात्मा गांधी के अहिंसा आधारित आन्दोलन का योगदान महत्वपूर्ण था। 1947 के बाद से भारत में गणतान्त्रिक शासन लागू है। आज़ादी के समय ही भारत का विभाजन हुआ जिससे पाकिस्तान का जन्म हुआ और दोनों देशों में कश्मीर सहित अन्य मुद्दों पर तनाव बना हुआ है।
१८५७(1857) का प्रथम भारतीय स्वतंत्रता संग्राम
1857 की क्रांति वहा क्रांति है जिसने अंग्रेजी साम्राज्य (east india company) की भारत मे नीव हिला दी,विभिन्न जगह पर चल रहे अंग्रेजी साम्राज्य की मनमानी को भारत की आक्रोशित जनता ने नकार और विरोध किया यहाँ वरोधी क्रांति सर्वप्रथम 1856 मे अंग्रेजो ने पुरानी बन्दुक ब्राउन बैस के स्थान पर नयी एनफील्ड राइफल को प्रयोग करने का निर्णय लिया ! उसके लिए जो कारतूस बनाये गए उन्हें राइफल मे भरने से पहले मुँह से छीलना पड़ता था ! इन कारतूसो मे गाय और सूअर की चर्बी का प्रयोग किया था यही चर्बी वाला कारतूस 1857 की क्रांति का प्रमुख कारण बना! 29 मार्च 1857 ई. को मंगल पाण्डेय नामक एक सैनिक ने बैरकपुर मे गाय की चर्बी मिले कारतूस को मुँह से काटने से स्पष्ट इंकार कर दिया फलस्वरूप उन्हें गिरफ्तार कर 8 अप्रैल 1857 को फांसी दे दी गई ! 10 मई 1857 के दिन मेरठ की एक पैदल टुकड़ी 20 N.I. से 1857 की क्रांति की शुरुआत हुई! जो बाद मे भारत के कई स्थानों पर फ़ैल गई! भिन्न-भिन्न स्थानों पर अलग-अलग नेतृत्व कर्ताओ ने इसमें भाग लिया ! 1.दिल्ली से बहादुरशाह जफ़र,बख्त खां (सैन्य नेतृत्व) -11, 12 मई 1857 ई.,  2.कानपुर से नाना साहब, तात्या टोपे (सैन्य नेतृत्व) 5 जून 1857 ई.,  3.लखनऊ से बेगम हजरत महल 4. झाँसी से रानी लक्ष्मी बाई 17, 18जून 1857,  5.इलाहबाद से लियाक़त अली 1857 ई.,  6.जगदीशपूर से कुंवर सिंह -अगस्त 1857,  7.बरेली से खान बहादुर खा 1857ई  8.फैजाबाद मौलवी अहमद उल्ला -1857ई  9.फतेहपुर से अलीमुल्ला-1857